Vicent Soler presenta a Alaquàs "L'ofici de raonar"
13/04/2011

# Vicent Soler presenta a Alaquàs "L'ofici de raonar"

*   13/04/2011
*   [Imprimir](#)
*   Compartir
*    https://www.alaquas.org/documento.asp?id\_do=12650

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12650%2F0&title=Ajuntament%20d%27Alaqu%C3%A0s.%20Premsa.Vicent%20Soler%20presenta%20a%20Alaqu%C3%A0s%20%22L%27ofici%20de%20raonar%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12650/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12650/13042011dsc07293_Form_4.jpg)](https://www.alaquas.org/ficheros/documentos/2011/2/12650/13042011dsc07293_Form_10.jpg "<a href='https://www.alaquas.org/ficheros/documentos/2011/2/12650/13042011dsc07293_Form_10.jpg' target=_blank><i class='fa fa-external-link' aria-hidden='true'></i>.Vicent Soler presenta a Alaquàs \"L'ofici de raonar\"</a>")

L'autor va convidar als assistents a reflexionar i raonar sobre la trajectòria política, econòmica i social de la societat valenciana en els últims catorze anys

El Castell d'Alaquàs va acollir el dimarts 12 d'abril la presentació del llibre "L'ofici de raonar" de l'autor Vicent Soler, catedràtic d'Economia Aplicada a la Universitat de València i president de la Secció Valenciana de la Fundació Ernest Lluch. A l'acte va assistir l'alcaldessa d'Alaquàs, Elvira García Campos i el president de l'IDECO, Rafa Roca.

En aquest llibre, l'autor recull un conjunt ampli d'articles i textos publicats per Vicent Soler -generalment a la premsa (diaris Levante-EMV i El País, revistes com El Temps i Saó, etc.) al llarg dels darrers catorze anys, en els quals, segons l'autor, "la societat valenciana ha viscut un període peculiar d'expansió econòmica amb data de caducitat, de grans projectes hui en crisi, d'hegemonia de la dreta, de convulsions judicials derivades de la corrupció i d'ajornament sistemàtic de la solució dels problemes reals".

Per a Soler, "L'ofici de raonar" tracta d'allò que tan bé s'adiu amb la meua doble condició de professor d'universitat i de ciutadà amb vocació pública: raonar, enraonar. Fer-me entendre des de la conversa pacífica i argumentativa per tal de canviar un entorn social que m'estime, però que m'agradaria millor".

Vicent Soler (Rocafort, 1949) és catedràtic d'Economia Aplicada a la Universitat de València. Des dels anys de la clandestinitat antifranquista ha estat un actor polític destacat a les files del socialisme valencià. Ha estat conseller d'Administració Pública de la Generalitat Valenciana, vicepresident de les Corts Valencianes i regidor de l'Ajuntament de València. És col·laborador habitual de premsa i autor d'un gran nombre de treballs acadèmics. Altres obres: _Evolución de la economía valenciana 1878-1978_, _Guerra i expansió industrial: País Valencià, 1914-1923_, «Estudi introductori» a la nova edició de _La via valenciana_ d'Ernest Lluch. A hores d'ara és president de la Fundació Ernest Lluch (Secció Valenciana).